
METODIKA 
Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” Eiropas Savienības kohēzijas politikas programmas 2021.–2027. gadam 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas gala rezultātu kvalitātes izvērtējuma sagatavošanai un aizpildīšanai 
Izdota saskaņā ar Ministru kabineta 2024. gada 22. oktobra noteikumu Nr.663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi” 54. punktu
1. Vispārīgie jautājumi
1. Saskaņā ar Ministru kabineta 2024. gada 22. oktobra noteikumu Nr. 663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.1. pasākuma “Atbalsts jaunu produktu attīstībai un internacionalizācijai” (turpmāk – MK noteikumi) 47.8. apakšpunktu projekta īstenošanas rezultātā finansējuma saņēmējs izveido prototipu vai projekta darbības tiek vērstas uz prototipa izstrādi.
2. Projekta gala rezultātu kvalitātes izvērtējuma (turpmāk – Izvērtējums) objekts ir projekta ietvaros izstrādātais prototips, kas atbilst jauna produkta vai tehnoloģijas definīcijai, vai sasniegtais rezultāts, kas apliecina, ka projekta darbības ir vērstas uz prototipa izstrādi.
3. Saskaņā ar MK noteikumu 2.3. apakšpunktu, šīs metodikas izpratnē jauns produkts vai tehnoloģija ir jauns vai būtiski uzlabots produkts vai tehnoloģija gala saņēmēja līmenī.
4. Būtiski uzlabojumi šīs metodikas izpratnē ir jaunu funkciju pievienošana, funkcionālo īpašību un lietojuma uzlabošana, tai skaitā kvalitātes paaugstināšana, finansiālā pieejamība, lietojamības, ērtuma uzlabošana, ekonomiskāka izmantošana, izturības palielināšana, produkta dzīves ilguma pagarināšana. Nav nepieciešami visu produkta funkciju vai darbības specifikāciju būtiski uzlabojumi.
5. Izvērtējuma veikšanai finansējuma saņēmējs projekta noslēgumā sagatavo noslēguma rezultātu pārskatu (turpmāk – Pārskats), atbilstoši šīs metodikas 1. pielikumam, kurā iekļauj šādu informāciju:
5.1. projekta īstenošanas kopsavilkumu, kas sniedz priekšstatu par projekta ietvaros paveikto;
5.2. par izvirzītā projekta mērķa sasniegšanu, atbilstoši projekta iesniegumā noteiktajam mērķim un plānotajām aktivitātēm, tai skaitā par projekta ietvaros izstrādātā prototipa atbilstību jauna produkta vai tehnoloģijas definīcijai atbilstoši MK noteikumu 2.3. apakšpunktam vai projekta darbības ir vērstas uz prototipa izstrādi;
5.3. skaidru un nepārprotamu informāciju par sasniegtajiem pētniecības rezultātiem, atbilstoši projekta iesniegumā plānotajam, norādot projekta darbību ietvaros sasniegto rezultātu skaitu un aprakstu, sniedz pamatotu informāciju par prototipa atbilstību jauna vai būtiski uzlabota produkta definīcijai, apraksta īstenotos TRL;
5.4. foto fiksācijas vai citus vizuālus pierādījumus, kas apliecina paveikto.
6. Lai saņemtu Izvērtējumu, finansējuma saņēmējs kopā ar noslēguma maksājuma pieprasījumu Kohēzijas politikas fondu vadības informācijas sistēmā (turpmāk – KPVIS) iesniedz elektroniski parakstītu Pārskatu, šīs metodikas 1. pielikums.
7. Šīs metodikas 1. un 2. pielikumu, kurās jānorāda informācija, aizpilda latviešu valodā un datorrakstā.
2. Izvērtējuma sagatavošana
8. Centrālā finanšu un līgumu aģentūra (turpmāk – sadarbības iestāde) ne vēlāk kā trīs darbdienu laikā pēc Pārskata iesniegšanas KPVIS nosūta atbildīgajai iestādei un Aizsardzības ministrijai uz oficiālajām elektroniskā pasta adresēm informāciju, ka finansējuma saņēmējs ir iesniedzis noslēguma maksājuma pieprasījumu KPVIS un tam pievienojis Pārskatu.
9. Sadarbības iestāde, atbildīgā iestāde un Aizsardzības ministrija piecu darbdienu laikā no šīs  metodikas spēkā stāšanās nosaka kontaktpersonu šīs metodikas izpildē. Paziņojumus par kontaktpersonu izmaiņām puses nosūta elektroniskās pasta paziņojuma veidā pārējo pušu kontaktpersonām.
10. Atbildīgā iestāde sadarbībā ar Aizsardzības ministriju organizē Izvērtējuma sagatavošanu. Atbildīgā iestāde Izvērtējuma sagatavošanā ir atbildīga par civilās komponentes vērtēšanu, savukārt Aizsardzības ministrija par militārās komponentes vērtēšanu, nosakot atbildīgo darbinieku. 
11. Atbildīgā iestāde un Aizsardzības ministrija, sagatavojot Izvērtējumu, nodrošina interešu konfliktu neesamību.
12. Atbildīgais darbinieks Izvērtējuma sagatavošanu īsteno Pārskatu iesniegšanas secībā pēc datuma un laika, sākot ar agrāk iesniegto. Pārskata iesniegšanas datums un laiks tiek fiksēts KPVIS.
13. Sagatavojot Izvērtējumu, atbildīgais darbinieks, atbilstoši KPVIS pieejamai informācijai, vērtē finansējuma saņēmēja projekta iesniegumu un Pārskatu, kas sagatavots atbilstoši šīs metodikas 1. pielikumam.
14. Veicot Izvērtējumu, atbildīgais darbinieks, aizpilda šīs metodikas 2. pielikumā pievienoto veidlapu, ņem vērā šādus apsvērumus:
14.1. vai projekta iesniegumā plānotie rezultāti ir sasniegti un tie ir skaidri un nepārprotami;
14.2. pētniecības rezultāti atbilst projekta mērķim un plānotajām aktivitātēm, tai skaitā iespējams gūt pārliecību, ka projekta ietvaros izstrādātais prototips atbilst jauna produkta vai tehnoloģijas definīcijai atbilstoši MK noteikumu 2.3. apakšpunktam vai projekta darbības ir vērstas uz prototipa izstrādi.
15. Izvērtējumu sagatavo, piešķirot vienu no šādiem vērtējumiem:
15.1. “Atbilst” – projekta gala rezultāts ir sasniegts, tas atbilst plānotajam mērķim, un var gūt pārliecību, ka projekta ietvaros ir izstrādāts prototips vai veikta būtiska virzība uz prototipa izstrādi;
15.2. “Daļēji atbilst” – projekta rezultāts ir sasniegts, tas atbilst plānotajam mērķim, tomēr konstatējamas tādas nepilnības, kas neietekmē projekta mērķa sasniegšanu;
15.3. “Neatbilst” – projekta rezultāts nav sasniegts vai neatbilst plānotajam mērķim. 
16. Ja Izvērtējumā tiek piešķirts vērtējums “Atbilst” vai “Daļēji atbilst”, tiek secināts, ka projekta ietvaros plānotais rezultāts ir sasniegts. 
17. Ja Izvērtējumā tiek piešķirts vērtējums “Neatbilst”, tiek secināts, ka projekta ietvaros plānotais rezultāts nav sasniegts vai neatbilst plānotajam mērķim. 
18. Izvērtējuma ietvaros atbildīgais darbinieks pamato, aizpildot metodikas 2. pielikuma sadaļu “Piezīmes”, to cik lielā mērā projekta ietvaros plānotie rezultāti, tostarp prototipa izstrāde vai ar to saistītās darbības, ir sasniegti (skat. Izvērtējuma sagatavošanas procedūru).
19. Atbildīgais darbinieks Izvērtējumu sagatavo mēneša laikā no dienas, kad finansējuma saņēmējs KPVIS iesniedzis noslēguma maksājuma pieprasījumu ar pievienotu Pārskatu. Izvērtējuma sagatavošanas termiņu var pagarināt par to rakstiski vienojoties, bet ne ilgāk ka līdz diviem mēnešiem.
20. Ja tiek konstatēts, ka finansējuma saņēmēja Pārskatā sniegtā informācija ir nepilnīga vai nepieciešami papildu skaidrojumi, atbildīgais darbinieks par to informē sadarbības iestādi, kas lūdz finansējuma saņēmēju sniegt nepieciešamo informāciju.
21. Lai nodrošinātu Izvērtējuma sagatavošanu, Aizsardzības ministrija un atbildīgā iestāde ņem vērā Pārskatu, finansējuma saņēmēja papildus sniegto informāciju, t.sk., prezentāciju[footnoteRef:2], kā arī var veikt pārbaudes projekta īstenošanas vietā. [2:  Pēc Aizsardzības ministrijas vai atbildīgās iestādes pieprasījuma finansējuma saņēmējs prezentē Pārskatu ] 

22. Atbildīgā iestāde atbilstoši šīs metodikas 10. punktam apkopo informāciju, to nosūta saskaņošanai Aizsardzības ministrijai un nosūta konsolidēto Izvērtējumu sadarbības iestādei, ko abpusēji elektroniski parakstījuši abu iestāžu atbildīgie darbinieki. 
Izvērtējuma sagatavošanas procedūra
	Metodika 

	Kritērija vērtēšanā tiek izmantota šīs metodikas 5. punktā minētā informācija.

Atbildīgais darbinieks izvērtē:
1. vai finansējuma saņēmēja projekta iesniegumā norādītais mērķis un plānotie rezultāti ir sasniegti atbilstoši projekta iesniegumā noteiktajam;
2. vai finansējuma saņēmēja noslēguma rezultātu pārskatā sniegtā informācija par projekta ietvaros īstenotajām pētniecības darbībām un sasniegtajiem rezultātiem ir skaidra un nepārprotama, tai skaitā, saistību ar tehnoloģiju gatavības līmeņiem;
3. vai projekta ietvaros izstrādātais prototips atbilst jauna produkta vai tehnoloģijas definīcijai atbilstoši šīs metodikas 3. un 4. punktam vai projekta darbības ir vērstas uz prototipa izstrādi.

Atbildīgais darbinieks sadaļā “Atbilst”, “Daļēji atbilst” vai “Neatbilst”, ar “X” sniedz vērtējumu, sadaļā “Piezīmes” pamatojot, cik lielā mērā projekta ietvaros plānotie rezultāti ir sasniegti.
	Atbilst / Daļēji atbilst / Neatbilst
	Pārskats, Finansējuma saņēmēja projekta iesniegums

Šis dokuments ir parakstīts ar drošu elektronisko parakstu un satur laika zīmogu

Šis dokuments ir parakstīts ar drošu elektronisko parakstu un satur laika zīmogu
